Darn vrasañ ar pezh a skrivan a zo graet evit bezañ lavaret, a vouezh uhel. Lod muioch eget ar re all, met dre-vras e  vez gwir. Ha diaes eo a-wechoù, peogwir e skrivan em brezhoneg, gant ma soniadoù em penn, hag e ouzan e vo kollet traoù zo ma vezont lavaret gant ur pouez-mouezh all. Soñjal a ran er wenediz hag el leoniz dreist-holl, a cheñcho traoù a-dra sur. Pa oa dibenn ar redadeg evit ar brezhoneg warlene e oa bet lennet ur varzhoneg gant Nolwenn Korbell, an hini a oa e-barzh ar vazh-test. Ne oa ket bet skrivet ganti. Hag a-wechoù e veze merzhet, peogwir ne glote ket gerioù zo. Nem eus ket soñj eus ar frazenn resis, nag  eus ar glotenn, hogen un dra evel kleuz e oa, a cheller distagañ kleuz, just a-walch, pe kleñ, da skouer (ne lakan ar skouer ket el lizherenneg fonetikel, an IPA, nouzon ket me lennit met forzh penaos ne soñj ket din e tremenfe e HTML war WordPress). Diwar se e veze kollet penn da benn unan eus nerzhioù ar varzhoneg.